Sylvi Listhaug fikk en gutt og ble trebarnsmor
– Alt står bra til med både mor og barn, sier Listhaugs rådgiver Espen Teigen til VG. Gutten ble født på Ullevål sykehus, og kom ca. en uke på overtid etter at terminen var den 26. mars. På sin egen Facebook-side skriver Listhaug: – I går kveld kom endelig den lille gutten vi har ventet og gledet oss til så lenge! Han har det veldig bra, og det har også både Espen og jeg. Nå blir det godt å tilbringe noen måneder sammen med bare babyen og familien. Les også: Fullt mulig å kombinere ministerjobb med flere barn For ordens skyld: Espen er Espen Espeseth (41) - den stolte far, presiserer rådgiver Espen Teigen overfor VG. Fra før har paret barna Signe (8) og Lars (5). Listhaug selv la ikke skjul på at hun synes fødselen drøyde vel lenge på slutten av svangerskapet. 27. mars meldte hun på FB-profilen sin om ventingen på den lille gutten: – Vel overstått helg alle sammen! Jeg er nå mektig lei av å vente på babyen, terminen var i går så nå går vi på overtid her, men gleder meg over at Per Sandberg holder skansen på en forbilledlig måte. Leste du? Frps mest populære minister Rådgiver Teigen sier til VG at planen nå er at Listhaug skal ha mammapermisjon frem til juli. Da bærer det tilbake på jobben i departementet og valgkamp for full musikk frem mot stortingsvalget 11. september. Enda en statsråd-baby: Ble pappa til lille EllefSenest i fjor sommer fortalte Listhaug åpent om at jobben som innvandringsminister er særdeles krevende - og går utover familien. I fjor vår ble det så mye at hun til slutt fikk beskjed av mannen sin om at det var for mye. – Jeg fikk beskjed om at det var på tide at jeg leverte og hentet mer i barnehage og på skole. Det er litt mindre trøkk i denne førsommerperioden, så det gikk bra. Det setter også ungene pris på, sa hun til VG. Hun fortalte også om at barna hadde begynt å reagere på all tiden hun brukte på jobben. Omtrent samtidig ble hun gravid igjen. – Vi har hatt den minste i barnehage i flere år. For en stund tilbake kom en av ungene bort til meg og spurte: «Er det du som er mammaen til Lars?» Det fortalte meg tydelig at jeg for sjelden er innom barnehagen, sa hun i juli 2016. I kommentareltet på siden hennes, strømmer gratulasjonene inn til den nybakte trebarnsmammaen.
Frp-statsråd Sylvi Listhaug (39) fikk sent fredag kveld en gutt, og Signe (8) og Lars (5) fikk en liten bror.